laion/Wikipedia-Exotic huggingface dataset:
კოსოვო-ლიეტუვის ურთიერთობები

კოსოვო-ლიეტუვის ურთიერთობები — ურთიერთობები კოსოვოსა და ლიეტუვას სახელმწიფოებს შორის. ქვეყნებს შორის ურთიერთობა დაიწყო 2008 წლის 17 თებერვალს, ხოლო 2008 წლის 6 მაისს ლიეტუვამ სცნო კოსოვოს დამოუკიდებლობა. 16 ივლისს დაიწყო დიპლომატიური ურთიერთობები ქვეყნებს შორის. 2009 წლის მონაცემებითმ ლიეტუვას გაგზავნილი ჰყავს 36 მემომარი კოსოვოს რესპუბლიკაში. 30 ნოემბერს ქვეყნებს შორის დაიდო შეთანხმება, რომლის მიხედვითაც ნატო დაიცავდა კოსოვოს დამოუკიდებლობას. 2009 წლის 30 ნოემბერს კოსოვომ და ლიეტუვამ გააძლიერეს ურთიერთობები, მას შემდეგ, რაც ლიეტუვის თავდაცვის მინისტრი სამი დღით ეწვია კოსოვოს. კოსოვოს საგარეო ურთიერთობები ლიეტუვის საგარეო ურთიერთობები ↑ „Vyriausybė užmegs diplomatinius santykius su Kosovu“. lrt.lt (Lithuanian). Vilnius, Lithuania: Lietuvos nacionalinis radijas ir televizija. (Lithuanian national radio and television). დაარქივებულია ორიგინალიდან — 2008-09-16. ↑ "Lithuania, Kosovo sign military agreement" დაარქივებული 2010-10-26 საიტზე Wayback Machine. www.balticreports.com Link accessed 2009-11-30 ↑ "Kosovo and Lithuania strengthen military ties" დაარქივებული 2009-12-08 საიტზე Wayback Machine. 30-11-09 Link retrieved 03-12-09
რომის ხელშეკრულება (1957)

რომის 1957 წლის ხელშეკრულება — საერთაშორისო ხელშეკრულება, რომლის მთავარი მიზანი ევროპის ერთიანი ბაზრის შექმნა იყო. თავდაპირველად ხელშეკრულებას ხელი მოაწერეს ბელგიამ, გერმანიამ, იტალიამ, ლუქსემბურგმა, ნიდერლანდებმა და საფრანგეთმა. ამავე დღეს რომში ხელი მოეწერა მეორე ხელშეკრულებას ევროპის ატომური ენერგიის გაერთიანების შესახებ. რომის ხელშეკრულების საფუძველზე ჩამოყალიბდა ევროპის ეკონომიკური თანამეგობრობა. შეთანხმების მიხედვით, მოიხსნა ბარიერები საგარეო ვაჭრობისთვის, საქონლის (რაც საბაჟო კავშირის შექმნას ნიშნავდა), პირთა და ასევე მომსახურებისა და კაპიტალის თავისუფალი გადაადგილებისთვის ეკონომიკური გაერთიანების წევრ სახელმწიფოებს შორის. რომის ხელშეკრულებები Treaty establishing the European Economic Community (Rome, 25 March 1957) Treaty of Rome (EEC)
ვახტანგ გოგოლაშვილი

ვახტანგ მანუელის ძე გოგოლაშვილი (დ. 27 აპრილი, 1932, სოფ. კურსები, ახლანდ. ტყიბულის მუნიციპალიტეტი — გ. 19 ივლისი, 2011, თბილისი) — ქართველი მწერალი, საქართველოს დამსახურებული დამსახურებული მოღვაწე (1989). დაამთავრა თბილისის სახელმწიფო უნივერსიტეტის ჟურნალისტიკის ფაკულტეტი 1955 წელს. 1962–2006 წლებში იყო თბილისის სახელმწიფო ფილარმონიის საესტრადო-სალიტერატურო სამმართველოს უფროსი. ავტორია ლექსების რამდენიმე კრებულისა: „მახსენდება მშობლიური სკოლა“ (1957), „ჟუჟუნა წვიმა მოვიდა“ (1961), „გემბანიდან დანახული სანაპირო“ (1978). მის ლექსებზე შექმნილია პოპულარული ქართული სიმღერები: „დადუმებულხარ, ჩემო აპრილო“, „პატარა ქალბატონო“, „მოგონება“, „სიმღერა თბილისზე“ (კომპოზიტორები: სოსო ებრალიძე, რუსუდან სებისკვერაძე, ოთარ თევდორაძე, ნოდარ გიგაური). პროზაული ნაწარმოებებიდან განსაკუთრებული წარმატება ხვდა მოთხრობების კრებულს „იქ, სადაც ლურჯი მთებია“ (1958), რომელიც ითარგმნა რუსულ, უკრაინულ, ლიტვურ, სომხურ და თურქულ ენებზე. აქვს მოთხრობათა კრებულები: „მუშკეტერის სიკვდილი“ (1976), „ჭინკების ბრიგადა“ (1991) და სხვ. მისი ნაწარმოები „წეროები“ 1961 წელს დაიდგა თბილისის მოზარდ მაყურებელთა დრამატულ თეატრში, 1962 წელს — მოსკოვის, ლენინგრადის, კიევის, ერევნის, ოდესის, ეკატერინბურგის თეატრებში. ავტორია მონოგრაფიებისა: „ჯანო ბაგრატიონი“ (1982), „ვასო გოძიაშვილი და ქართული ესტრადა“ (1982), „ნიკოლოზ მოსეშვილი“ (1984), „ფილარმონიის ისტორიის ნარკვევები“ (1989), «დიდი ანსამბლი „ერისიონი“» (2008) და სხვ. გოგოლაშვილი ეწეოდა მთარგმნელობით საქმიანობასაც. დაჯილდოებულია ღირსების ორდენით (1998). ენციკლოპედია „საქართველო“, ტ. 2, თბ., 2012. — გვ. 67. ვახტანგ გოგოლაშვილი — საქართველოს ბიოგრაფიული ლექსიკონი
ჰეიგლინის გაზელი

ჰეიგლინის გაზელი (ლათ. Eudorcas tilonura) — წყვილჩლიქოსანი ძუძუმწოვარი ნამდვილი ანტილოპების ქვეოჯახისა. გავრცელებულია ნილოსის აღმოსავლეთით, სუდანში, ერიტრეასა და ეთიოპიაში. ჰეიგლინის გაზელის ტაქსონომიის შესახებ მცირე კონსენსუსი არსებობს. ზოგიერთი ავტორი მას წითელშუბლა გაზელის ქვესახეობად განიხილავს, ზოგიერთი კი — ცალკე სახეობად. ↑ 1.0 1.1 IUCN SSC Antelope Specialist Group (2017). „Eudorcas tilonura“. IUCN Red List of Threatened Species. IUCN. 2017: e.T8991A50188182. ციტირების თარიღი: 25 November 2017.
ალმერინი (ბრაზილია)

ალმერინი (ბრაზილია) (პორტ. Almeirim) — მუნიციპალიტეტი ბრაზილიაში, პარის შტატში; მდებარეობს ზღვის დონიდან 408 მეტრზე. მიეკუთვნება ბაიშუ-ამაზონასის მეზორეგიონს. შედის ეკონომიკურ-სტატისტიკურ მიკრორეგიონ ალმერინის შემადგენლობაში. 2010 წლის მონაცემებით, მოსახლეობა 33 614 ადამიანს შეადგენდა, მოსახლეობის სიმჭიდროვე 0.46 კმ²-ზე. ფართობი 72 954 კმ²-ია. პარა ბრაზილიის შტატები ოფიციალური საიტი
პორტუ-დი-მოსი

პორტუ-დი-მოსი (პორტ. Porto de Moz) — მუნიციპალიტეტი ბრაზილიაში, პარის შტატში; მდებარეობს ზღვის დონიდან 15 მეტრზე. მიეკუთვნება ბაიშუ-ამაზონასის მეზორეგიონს. შედის ეკონომიკურ-სტატისტიკურ მიკრორეგიონ ალმერინის შემადგენლობაში. 2010 წლის მონაცემებით, მოსახლეობა 33 956 ადამიანს შეადგენდა, მოსახლეობის სიმჭიდროვე 1.95 კმ²-ზე. ფართობი 17 423.017 კმ²-ია. პარა ბრაზილიის შტატები
სპრინგბოკი

სპრინგბოკი ან მხტუნავი ანტილოპა (ლათ. Antidorcas marsupialis) — წყვილჩლიქოსანი ძუძუმწოვარი ნამდვილი ანტილოპების ქვეოჯახისა. თავის გვარში ერთადერთი სახეობაა. გაერთიანებულია ტრიბაში Antilopini (გაზელებთან, საიგასთან, ძერენებთან და სხვა გვარებთან ერთად). სხეულის ზედა ნაწილი შეფერილია მოყვითალო-წითელ ფერში, ქვედა კი — თეთრად. ამ ორ ნაწილს შორის, გვერდებზე აქვს მურა-შავი ზოლი. თეთრ დრუნჩზე, თვალებიდან პირის კუთხეებისკენ გასდევს მუქი ზოლები. ზოგჯერ ახასიათებს ერთფეროვანი შეფერილობა: თეთრი ან შოკოლადისფერ-ყავისფერი. მისი სხეულის სიგრძეა 120–150 სმ, სიმაღლე მინდაოში — 70–90 სმ, მასა — 18–45 კგ. ორივე სქესის წარმომადგენელს აქვს შავი რგოლოვანი სტრუქტურის რქები. გავრცელებულია სამხრეთ აფრიკაში, კერძოდ: სამხრეთ აფრიკის რესპუბლიკის, ნამიბიის, ანგოლისა და ბოტსვანის ვრცელ სავანებში. ბინადრობს დაბალი ბალახით დაფარულ, ქვიან ან ქვიშიან ნახევარუდაბნოებში. იკვებება ბუჩქების ბალახით, ყლორტებით, კვირტებითა და ფოთლებით. თვეობით ძლებენ წყლის გარეშე. სპრინგბოკს შეუძლია 2–3 მეტრის სიმაღლეზე ახტომა. ავითარებს 90 კმ/სთ სიჩქარეს, რითაც ერთ-ერთი უსწრაფესი ძუძუმწოვარია: კონკურენტობას უწევს რქაფიწალა ანტილოპასა და გარნას მეორე ადგილისათვის (პირველ ადგილზეა ავაზა). წლის გვალვიან დროს ცხოვრობენ 5–50 წევრიან ჯოგებად. წვიმის სეზონზე ქმნიან უზარმაზარ ჯოგებს. მაკეობა გრძელდება 170 დღე-ღამე. ჩვეულებრივ დედალი შობს ერთ ხბოს, იშვიათად — ტყუპს. ფეხზე დგომა მეორე-მესამე დღეს შეუძლიათ. მშობლებს 5–6 თვისანი შორდებიან. სქესობრივ სიმწიფეს დედლები 6–7 თვის ასაკში აღწევენ, მამლები — 2 წლის ასაკში. Жизнь животных. Энциклопедия в 6 тт. Т. 6: Млекопитающие / Общ. ред. Л. А. Зенкевича. — М.: Просвещение, 1971. — 628 с. Cain J. W., Krausman P. R., Germaine H. L. Antidorcas marsupialis დაარქივებული 2017-02-02 საიტზე Wayback Machine. // Mammalian Species, 2004, 753. — P. 1—7. — DOI:10.1644/753. ↑ springbok — ინგლისურ-ქართული ბიოლოგიური ლექსიკონი.
სპრინგბოკი (გვარი)

სპრინგბოკი (ლათ. Antidorcas) — წყვილჩლიქოსანთა გვარი ძროხისებრთა ოჯახისა. აერთიანებს ერთ თანამედროვე და სამ ამომწყდარ სახეობას: Antidorcas marsupialis † Antidorcas australis — გადაშენდა 7000 წლის წინ; † Antidorcas bondi — გადაშენდა 7000 წლის წინ; † Antidorcas recki — ბინადრობდა პლიოცენში. ↑ Springbok. დაარქივებულია ორიგინალიდან — 2010-05-26. ციტირების თარიღი: 2009-12-25.
სეიდლარი (40° 07' ჩ. გ. 47° 51' ა. გ.)

სეიდლარი (აზერ. Seyidlər) — სოფელი აზერბაიჯანში, არანის რეგიონში, ზარდაბის რაიონში. სეიდლარი GEOnet სახელების სერვერზე
თამარ ჟვანია

თამარ ჟვანია (დ. 2 მაისი, 1971) — ქართველი სოციოლოგი, საქართველოს ცენტრალური საარჩევნო კომისიის თავმჯდომარე 2013 წლის 11 სექტემბრიდან 2021 წლის 1 ივლისამდე. თამარ ჟვანია დაიბადა 1971 წლის 2 მაისს. მინიჭებული აქვს სოციოლოგიის მაგისტრის ხარისხი და არის თბილისის ივანე ჯავახიშვილის სახელობის სახელმწიფო უნივერსიტეტის სოციოლოგიის ფაკულტეტის დოქტორის ხარისხის კანდიდატი. თამარ ჟვანია არის დემოკრატიის განვითარებისა და კანონის უზენაესობის ცენტრის (CDDRL) დემოკრატიისა და განვითარების პროგრამის სტიპენდიატი (სტენფორდის უნივერსიტეტი, კალიფორნია, აშშ). მინიჭებული აქვს დემოკრატიის მმართველობისა და არჩევნების სფეროში რესურსების განვითარების პროგრამის (BRIDGE) სრული ფასილიტატორის სერტიფიკატი. საჯარო სამსახურში კარიერული საქმიანობის დაწყებამდე თამარ ჟვანია საქართველოში გაეროს განვითარების პროგრამის (UNDP) პროექტის მენეჯერი იყო, სადაც ევროკავშირის პროექტების ფარგლებში შექმნა და დანერგა საარჩევნო გარემოს განვითარებაზე ორიენტირებული პროგრამები სამოქალაქო ცნობიერების ამაღლების, პოლიტიკის განვითარებისა და ინსტიტუციური გაძლიერების მიმართულებებით. თამარ ჟვანია ხელმძღვანელობდა არასამთავრობო ორგანიზაციას „სამართლიანი არჩევნებისა და დემოკრატიის საერთაშორისო საზოგადოება” (ISFED). 2011-2012 წლებში იყო ეროვნულ-დემოკრატიული ინსტიტუტის პროგრამის უფროსი მენეჯერი ნიგერიაში, მანამდე კი — NDI-ის საარჩევნო კონსულტანტი ბანგლადეშში. 2013 წლის 11 სექტემბრიდან 2021 წლის 1 ივლისამდე იყო საქართველოს ცენტრალური საარჩევნო კომისიის თავმჯდომარე. თამარ ჟვანია — ბიოგრაფია დაარქივებული 2018-12-13 საიტზე Wayback Machine. ↑ „ცესკოს თავმჯდომარედ თამარ ჟვანია დაინიშნა“. www.sazogadoeba.ge. ციტირების თარიღი: 14 იანვარი, 2019. შეამოწმეთ თარიღის პარამეტრი |accessdate=-ში (დახმარება)[მკვდარი ბმული] ↑ „თამარ ჟვანია თანამდებობიდან გადადგა — რა გახდა ამის მიზეზი, რას წერს ცესკო-ს ექსთავმჯდომარე სოციალურ ქსელში?“. www.ambebi.ge. ციტირების თარიღი: 1 ივლისი, 2021. შეამოწმეთ თარიღის პარამეტრი |access-date=-ში (დახმარება)
ზურაბ ხარატიშვილი

ზურაბ ხარატიშვილი (დ. 14 ნოემბერი, 1967) — ქართველი პოლიტიკოსი, საქართველოს ცენტრალური საარჩევნო კომისიის თავმჯდომარე 2010 წლის 15 იანვრიდან 2013 წლის 12 აგვისტომდე. ზურაბ ხარატიშვილი — დეკლარაცია დაარქივებული 2022-08-24 საიტზე Wayback Machine. ↑ ცესკოს ახალი თავმჯდომარე ზურაბ ხარატიშვილი გახდა. civil.ge. დაარქივებულია ორიგინალიდან — 2020-08-13. ციტირების თარიღი: 14 იანვარი, 2019. ↑ ზურაბ ხარატიშვილი თანამდებობიდან გადადგა. www.livepress.ge. ციტირების თარიღი: 14 იანვარი, 2019.
ხუან გუაიდო

ხუან ხერარდო გუაიდო მარკესი (ესპ. Juan Gerardo Guaidó Márquez; დ. 28 ივლისი, 1983, ლა-გუაირა, ვენესუელა) — ვენესუელელი ინჟინერი და პოლიტიკოსი, ვენესუელის ეროვნული ასამბლეის თავმჯდომარე 2019 წლის 5 იანვრიდან. პარტია „ხალხის ნების“ წევრი. ვარგასის შტატის ფედერალური დეპუტატი 2016 წლიდან. 2019 წლის 11 იანვარს ეროვნული ასამბლეის მიერ დაინიშნა ვენესუელის დროებით პრეზიდენტად. 2000 წელს მიიღო დიპლომი საშუალო განათლების დასრულების შესახებ. 2007 წელს მიიღო სამრეწველო ინჟინრის დიპლომი ანდერს ბელიოს კათოლიკურ უნივერსიტეტში. სწავლა განაგრძო ჯორჯ ვაშინგტონის უნივერსიტეტში. მონაწილეობას იღებდა სტუდენტურ პოლიტიკურ მოძრაობებში. სხვა პოლიტიკურ მოღვაწეებთან ერთად, 2009 წელს გუაიდომ დააფუძნა პოლიტიკური პარტია „ხალხის სურვილი“. 2010 წლის საპარლამენტო არჩევნებზე აირჩიეს ალტერნატიულ ფედერალურ დეპუტატად, 2015 წლის არჩევნებზე მიღებული შედეგით კი ეროვნულ ასამბლეაში შევიდა. 2019 წლის 13 იანვარს SEBIN-ის სპეცსამსახურებმა დააკავეს, მაგრამ მალევე გაათავისუფლეს. ჰყავს ცოლი და 1 ქალიშვილი. 2019 წლის 24 იანვარს საქართველოს საგარეო საქმეთა სამინისტრომ ვენესუელას დროებით პრეზიდენტად ხუან გუაიდო აღიარა. მოგვიანებით, ამერიკის შეერთებულ შტატებში ვენესუელის ახალმა წარმომადგენელმა, გუსტავო ტარემ, ტელეკომპანია რუსთავი 2-თან ექსკლუზიურ ინტერვიუში დააფიქსირა გუაიდოს მთავრობის პოზიცია აფხაზეთისა და ცხინვალის რეგიონის ოკუპაციის აღიარებასთან დაკავშირებით. წარმომადგენლის განცხადებით, ხუან გუაიდო მზად არის, აფხაზეთისა და ცხინვალის რეგიონის დამოუკიდებლობის აღიარება გააუქმოს. Asamblea Nacional დაარქივებული 2019-07-16 საიტზე Wayback Machine. ↑ Глава парламента Венесуэлы заявил, что конституция позволяет ему исполнять полномочия главы государства. NEWSru.com (11 января 2019). ციტირების თარიღი: 13 января 2019. ↑ ვენესუელაში პარლამენტის თავმჯდომარე დააკავეს და ერთ საათში გაათავისუფლეს. Imedinews (13 იანვარი, 2019). დაარქივებულია ორიგინალიდან — 2020-08-12. ციტირების თარიღი: 14 იანვარი, 2019. ↑ საქართველოს საგარეო საქმეთა სამინისტროს განცხადება[მკვდარი ბმული] ↑ ხუან გუაიდო მზად არის, აფხაზეთისა და ე.წ. სამხრეთ ოსეთის დამოუკიდებლობის აღიარება გააუქმოს
ლევან თარხნიშვილი

ლევან თარხნიშვილი (დ. 1 სექტემბერი, 1971, თბილისი) — ქართველი ინჟინერი, პოლიტიკოსი, სოციოლოგი, საქართველოს ცენტრალური საარჩევნო კომისიის თავმჯდომარე 2007-2010 წლებში. 1992 წელს დაამთავრა საქართველოს სასოფლო-სამეურნეო ინსტიტუტი სატყეო მეურნეობის ფაკულტეტი და ცენტრალური ევროპის უნივერსიტეტი სოციოლოგის კვალიფიკაციით. 1987-2012 წლებში მუშაობდა საქართველოს აგრარულ უნივერსიტეტში; 1993-1999 წლებში ცენტრალური ევროპის უნივერსიტეტში; 1995-1997 წლებში იყო UNDP და საქართველოს მთავრობის პროგრამა „რეფორმების მხარდამჭერი ჯგუფის“ უფროსი კონსულტანტი; 1997-1999 წლებში CASE-POLAND-ის მრჩეველი; 1999-2002 წლებში ევრაზიის ფონდის სამხრეთ კავკასიის თანამშრომლობის პროგრამის კორდინატორი; 2002-2007 წლებში კავკასიის კვლევების რესურსცენტრის დირექტორი; 2005-2006 წლებში ილია ჭავჭავაძის სახელობის ენისა და კულტურის სახელმწიფო უნივერსიტეტის უფროსი მასწავლებელი; 2005-2013 წლებში მუშაობდა ილიას სახელმწიფო უნივერსიტეტის დოქტურანტურაში; 2005-2007 წლებში იყო საზოგადოებრივი მაუწყებლის სამეურვეო საბჭოს თავმჯდომარე; 2006-2009 წლებში ილია ჭავჭავაძის სახელობის ენისა და კულტურის სახელმწიფო უნივერსიტეტის ასისტენტი პროფესორი; 2009-2013 წლებში ილიას სახელმწიფო უნივერსიტეტის ასისტენტი პროფესორი; 2010-2012 წლებში მუშაობდა საქართველოს პრეზიდენტის ადმინისტრაციაში პრეზიდენტის მრჩევლად; 2013 წლიდან ილიას სახელმწიფო უნივერსიტეტის ასოცირებული პროფესორია. 2015-2016 წლებში იყო საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. ლევან თარხნიშვილი — საქართველოს ბიოგრაფიული ლექსიკონი ლევან თარხნიშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ ცესკოს ახალი თავმჯდომარე ზურაბ ხარატიშვილი გახდა. civil.ge. დაარქივებულია ორიგინალიდან — 2020-08-13. ციტირების თარიღი: 14 იანვარი, 2019. ↑ ცსკ-ს თავმჯდომარის თანამდებობაზე თარხნიშვილი დასახელდა. civil.ge. დაარქივებულია ორიგინალიდან — 2020-08-13. ციტირების თარიღი: 14 იანვარი, 2019.
გურამ ჩალაგაშვილი

ზურაბ ხარატიშვილი (დ. 17 ოქტომბერი, 1977) — საქართველოს ცენტრალური საარჩევნო კომისიის თავმჯდომარე 2006 წლის თებერვლიდან 2007 წლის ოქტომბრამდე. გურამ ჩალაგაშვილი — დეკლარაცია[მკვდარი ბმული] ↑ ოპოზიცია საარჩევნო კოდექსში ცვლილებების შეტანას მოითხოვს. www.radiotavisupleba.ge. ციტირების თარიღი: 14 იანვარი, 2019. ↑ ცსკ-ს თავმჯდომარის თანამდებობაზე თარხნიშვილი დასახელდა. civil.ge. დაარქივებულია ორიგინალიდან — 2020-08-13. ციტირების თარიღი: 14 იანვარი, 2019.
დიმიტრი ქიტოშვილი

დიმიტრი ქიტოშვილი — საქართველოს ცენტრალური საარჩევნო კომისიის თავმჯდომარე 2004 წლის აპრილიდან 2004 წლის ივნისამდე. დიმიტრი ქიტოშვილი — დეკლარაცია დაარქივებული 2021-04-18 საიტზე Wayback Machine. ↑ ცესკოს ახალი თავმჯდომარე ჰყავს. civil.ge. დაარქივებულია ორიგინალიდან — 2021-04-19. ციტირების თარიღი: 14 იანვარი, 2019.
ზურაბ ნონიკაშვილი

ზურაბ ნონიკაშვილი — საქართველოს ცენტრალური საარჩევნო კომისიის თავმჯდომარე 2004 წლის ივნისიდან 2005 წლამდე. ზურაბ ნონიკაშვილი — დეკლარაცია დაარქივებული 2020-09-26 საიტზე Wayback Machine. ↑ მოსალოდნელია საკადრო გადანაცვლებები მთავრობაში. civil.ge. დაარქივებულია ორიგინალიდან — 2020-09-24. ციტირების თარიღი: 14 იანვარი, 2019.
ალექსანდრე ღონღაძე

ზურაბ ნონიკაშვილი — საქართველოს ცენტრალური საარჩევნო კომისიის თავმჯდომარის მოვალეობის შემსრულებელი 2007 წლის ოქტომბრიდან, თანამდებობაზე ლევან თარხნიშვილის დანიშვნამდე. ალექსანდრე ღონღაძე — დეკლარაცია დაარქივებული 2021-01-22 საიტზე Wayback Machine. ↑ ცესკოს ისტორია. history.cesko.ge. ციტირების თარიღი: 14 იანვარი, 2019.[მკვდარი ბმული]
ბავშვთა სახლი (პუშკინი)

ბავშვთა სახლი (რუს. Детский домик) — პავილიონი, მდებარეობს ქალაქ პუშკინში, ალექსანდრეს პარკში. შენობა აშენდა 1830 წელს არქიტექტორ ვ. მ. გორნოსტაევის მიერ. სახლი აშენდა იმპერატორ ნიკოლოზ I-ის შვილებისთვის. აღნიშნულ სახლს ჰქონდა ერთი მისაღები და ოთხი პატარა ოთახი. იმპერატორის შვილებს ჰქონდათ თავიანთი ოთახები, ისინი მოწყობილი იყო საბავშვო ავეჯით. შენობას გვერდზე მიშენებული ჰქონდა პატარა ხის სამზარეულო. ამ სახლში მოხვედრა შესაძლებელი იყო ნავით, რადგან მდებარეობდა კუნზულზე. იმპერატორის შვილები აქ აღნიშნავდნენ დღესასწაულებს, თავიანთ მეგობრებთან ერთად. სახლის წინ იდგა აღმზრდელის ძეგლი, კერძოდ კარლ მერდერის, ხოლო შენობის მარჯვნივ კი პოეტ ვასილი ჟუკოვსკის ძეგლი, სწორედ ის ასწავლიდა ბავშვებს რუსულ ენასა და ლიტერატურას. თავის ჩანაწერებში ცნობილი თავადის ქალი ოლგა წერს: „მერდერი იყო წარმოსაჩენი პედაგოგი, ყურადღებიანი, პატიოსანი. ბავშვები მას ძალიან უყვარდა. ჟუკოვსკი კი იყო სრულიად განსხვავებული ადამიანი, ის იყო პოეტი, დიდი კაცი, საოცარი სულის მატარებელი“. ბავშვები მერდერის მსგავსად მასაც უყვარდა. ამ დროისთვის ბავშვთა სახლი დახურულია. ოქტომბრის რევოლუციის შემდეგ პედაგოგების ბიუსტები გაქრა. თუმცა იპოვეს ჟუკოვსკის ბიუსტი, რომელიც დღეს კამერონოვის გალერეაში ინახება, რაც შეეხება მერდერის ბიუსტს ის ჯერაც არაა ნაპოვნი. Семенова Г. В. Царское Село: знакомое и незнакомое. — М.: Центрполиграф, 2009. — 638 с. — ISBN 978-5-9524-4249-8. Александровский парк. Детский пруд и остров[მკვდარი ბმული]
სეიდლარი (40° 21' ჩ. გ. 47° 29' ა. გ.)

სეიდლარი (აზერ. Seyidlər) — სოფელი აზერბაიჯანში, არანის რეგიონში, ზარდაბის რაიონში. სეიდლარი GEOnet სახელების სერვერზე
ორონგო (გვარი)

ორონგო (ლათ. Pantholops) — წყვილჩლიქოსან ძუძუმწოვართა გვარი ძროხისებრთა ოჯახისა. მოიცავს ერთადერთ სახეობას — Pantholops hodgsonii, რომელიც გავრცელებულია ტიბეტსა და ლადაქში. ლათინური სახელი უწოდა ინგლისელმა ეთნოლოგმა და ნატურალისტმა, ბრაიან ჰოფტონ ჰოჯსონმა 1834 წელს. ზოგიერთი წყაროს მიხედვით, გვარი შედის თხისებრთა (Caprinae) ქვეოჯახში. http://www.iucnredlist.org/apps/redlist/details/15967/0 დაარქივებული 2011-06-30 საიტზე Wayback Machine. http://www.bucknell.edu/msw3/browse.asp?id=14200850 დაარქივებული 2012-09-13 საიტზე Wayback Machine. ტიბეტური ანტილოპა (Pantholops hodgsoni) (ინგლისური) დაარქივებული 2016-04-14 საიტზე Wayback Machine. ↑ Hodgson B. (1834). Proceedings of the Zoological Society of London 2: page 81.
მონანიება (მრავალმნიშვნელოვანი)

მონანიება შეიძლება აღნიშნავდეს: მონანიება — თენგიზ აბულაძის ფილმი მონანიება — 2007 წლის ფილმი მონანიება — იენ მაკიუენის რომანი
ივერი (საკუთარი სახელი)

ივერი — საკუთარი სახელი. გამოხატავს ქართველთა ეთნონიმს. მომდინარეობს იბერიის სამეფოს გვიანდელი სახეცვლილი სახლწოდებიდან — ივერია (იბერი/ჰბერი/ივერი). შუა საუკუნეებში ბევრი ისტორიული წყარო და საკუთრივ ქართული წყაროები ქართველებს მოიხსენიებენ როგორც ივერიელები. შემდგომში ეს ტერმინი ფართოდ დამკვიდრდა XIX-XX საუკუნეებში მოღვაწე ცნობილ ქართველ მწერლებშიც. „ივერია“ როგორც საქართველო და ივერი როგორც ქართველი. როგორც მამაკაცის სახელი იგი ახალია, თუმცა უძველესი ფესვებიდან იღებს სათავეს. ამ სახელიდან წარმოსდგა ასევე საკუთარი გვარი — ივერი, რომელსაც ატარებს ცნობილი პრიმადონა თამარ ივერი. ამავე სახელიდან წარმოსდგა ასევე გვარი — ივერიელი, რაც უკავშირდება ცნობილ საეკლესიო მოღვაწეს ანთიმოზ ივერიელს, თუმცა მისი ახლადწარმოქმნის გამო ამ გვარის წარმომადგენლების რაოდენობა ჯერჯერობით ძალიან მცირეა. ↑ მამაკაცთა სახელების წარმოშობა და განმარტება. დაარქივებულია ორიგინალიდან — 2020-08-10. ციტირების თარიღი: 2019-01-19.
საქართველო-ვანუატუს ურთიერთობები

2013 წლის 12 ივლისს საქართველომ და ვანუატუმ ხელი მოაწერეს ხელშეკრულებას რომლის მიხედვითაც ვანუატუ სცნობდა საქართველოს ტერიტორიულ მთლიანობას. გარდა რუსეთისა, სეპარატისტული რეგიონები აღიარებული იქნა ნიკარაგუის , ვენესუელის , ნაურუს , ტუვალუს და ვანუატუს მიერ. 2013 წლის მარტში ვანუატუს საგარეო საქმეთა სამინისტრომ შეწყვიტა დიპლომატიური ურთიერთობები აფხაზეთის რესპუბლიკასთან. მაისში საქართველოს პრეზიდენტი, მიხეილ სააკაშვილი შეხვდა ვანუატუს პრემიერ-მინისტრს, მოანა კარკასეს კალოსილს, შეხვედრა მოხდა ჩიანგ-მაიში. 2011 წლის ივნისში ვანუატუს სრულუფლებიანმა ელჩმა აშშ-ში, დონალდ კალპოკასმა კატეგორიულად უარყო, რომ აფხაზეთი აღიარებულია ვანუატუს მიერ. „ვანუატუს რესპუბლიკა აღიარებს საქართველოს ტერიტორიულ მთლიანობას საერთაშორისოდ აღიარებულ საზღვრებში, მათ შორის რეგიონებს — აფხაზეთსა და ცხინვალის რეგიონს / სამხრეთ ოსეთს საქართველოს ტერიტორიად“ — ნათქვამია საგარეო საქმეთა სამინისტროს განცხადებაში. ↑ „Abkhazia Is Recognized — by Nauru“. The New York Times. December 15, 2009. ↑ „Vanuatu's Unsteady Abkhaz Recognition“. Civil Georgia. June 7, 2011. ↑ „Georgia, Vanuatu Establish Diplomatic Ties“. Civil Georgia. July 15, 2013.
ავღანეთი-იაპონიის ურთიერთობები

დიპლომატიური ურთიერთობები ავღანეთსა და იაპონიას შორის (სპარს. روابط دیپلماتیک میان افغانستان و جاپان იაპონ. 日本とアフガニスタンの関係) დაიწყო 1931 წელს. 1971 წელს პრინცი აკიჰიტო და პრინცესა მიშიკო ეწვივნენ ავღანეთს. საბჭოთა ოკუპაციის შემდეგ, 1979 წელს, იაპონიამ დახურა თავისი საელჩო ავღანეთში, მაგრამ 2002 წელს იაპონიის საელჩო კვლავ გაიხსნა ქაბულში. იაპონიის საგარეო საქმეთა სამინისტრო: იაპონიისა და ავღანეთის ურთიერთობები
ბეირა (ანტილოპა)

ბეირა (ლათ. Dorcatragus megalotis) — წყვილჩლიქოსანი ძუძუმწოვარი ძროხისებრთა ოჯახისა. ბეწვი უხეშია. სხეულის ზედა ნაწილი რუხი-წითურია, ხოლო ქვედა — ღია. თავი მოყვითალო-წითურია, თვალები გარშემოწირულია თეთრად. ყურები გრძელია, სიგრძით 15, სიგანით 7,5 სმ; მათი შიდა მხარე ღიაა. მამრებს აქვთ მოკლე, ვერტიკალური რქები, სიგრძით 7,5–10 სმ (14 სმ-მდე). კუდი ფაფუკია. მოხდენილი ფეხები მოყვითალო-მოყავისფრო ფერისაა. სხეულის სიგრძეა 80–86 სმ, სიმაღლე მინდაოში 46–61 სმ, მასა 9–11 კგ. გავრცელებულია ჩრდილოეთ სომალის, ჯიბუტისა და აღმოსავლეთ ეთიოპიის ქვიან ბორცვებსა და მშრალ პლატოებზე. აქტიურია დილით და საღამოს, დღის შუა ნაწილში ჩვეულებრივ ისვენებს. ძალიან ფრთხილი ანტილოპაა; მგრძნობიარე ყურები ხელს უწყობს საფრთხის თავიდან აცილებას. შეშინებულს შეუძლია კლდიდან კლდეზე გადახტომა. კარგად არის შეგუებული ჰაბიტატთან; წყლის გარეშე დიდხანს ძლებს, სითხეს საკვებიდან (ბუჩქების ფოთლები, ბალახი) იღებს. ცხოვრობენ წყვილებად ან მცირე ჯოგებად (რომელშიც მხოლოდ ერთი მამალია). მაკეობა 6 თვე გრძელდება. მთავარი ბუნებრივი მტრები არიან: ლომი, ავაზა, აგრეთვე კარაკალი, აფთარი, ტურა. Description and Behaviour of the Beira Antelope ანტილოპა ბეირა ელ-ვაბრაში ↑ 1.0 1.1 1.2 1.3 1.4 Портал Брента Хафмана (Brent Huffman), www.ultimateungulate.com ↑ Соколов В.Е. Фауна мира. Млекопитающие: Справочник. — М.: Агропромиздат, 1990. — С. 162—163. — 254 с. — 45 000 экз. — ISBN 5100010363.
ქალაქის რატუშა (პუშკინი)

ქალაქის რატუშა (რუს. Городовая ратуша) — ქალაქ პუშკინში მდებარე ისტორიული შენობა. აშენდა 1862-1865 წლებში. რეკონსტრუქცია ჩაუტარა 1885 წელს. იგი შესულია ფედერალური მნიშვნელობის კულტურული მემკვიდრეობის ობიექტთა სიაში. აღნიშნული სახლი მდებარეობს ნაბერეჟნაიას ქუჩაზე. ამჟამად შენობაში განთავსებულია პუშკინის კულტურის სახლი. ქალაქის რატუშის მშენებლობა დასრულდა 1865 წლის ოქტომბერში. 1902 წელს კი ა. რ. ბახის პროექტის მიხედვით შენობა გაიზარდა: გაფართოვდა სახლი, კერძოდ რამდენიმე ოთახი, მათ შორის მთავარი დარბაზი. 1918 წელს შენობაში განთავსებული თვითმმართველი ორგანო გააუქმეს და აქ განთავსდა კულტურის სახლი. მეორე მსოფლიო ომის დროს შენობა დაზიანდა, მას შემდეგ კი ერთ-ერთი პირველი იყო ეს შენობა რომელსაც რეკონსტრუქცია ჩაუტარდა ქალაქში. 1922 წლიდან 1936 წლამდე შენობაში ფუნქციონირებდა „მუსიკალური თეატრი“. აღნიშნული შენობა სამსართულიანია. ქვედა სართულზე განთავსებულია სარდაფი. შიდა ინტერიერის კუთხით ახლოს დგას ადრეულ კლასიციზმთან, თუმცა ვხვდებით ასევე დეკორებს ბაროკოს სტილში. შენობაში განთავსებულია ორი დარბაზი: მთავარი და საკონფერენციო. გაფორმებულია ასევე ბიზანტიური სტილის თაღებითა და სვეტებით. დღეს იგი მაღალ დონეზეა კეთილმოწყობილი. Семенова Г. В. Царское Село: знакомое и незнакомое. — М.: Центрполиграф, 2009. — 638 с. — ISBN 978-5-9524-4249-8. Набережная 14. Городовая ратуша (Пушкинский Дом культуры). Энциклопедия Царского Села. დაარქივებულია ორიგინალიდან — 2018-07-15. ციტირების თარიღი: 2018-07-15. Городовая ратуша - Пушкинский Дом Культуры. citywalls.ru. ციტირების თარიღი: 2018-07-15.
ბეირა (გვარი)

ბეირა (ლათ. Dorcatragus) — წყვილჩლიქოსან ძუძუმწოვართა გვარი ძროხისებრთა ოჯახისა. მოიცავს ერთადერთ სახეობას — Dorcatragus megalotis, რომელიც გავრცელებულია სომალში, ჯიბუტსა და ეთიოპიაში. გვარს ლათინური სახელი თეოდორ ნოაკმა უწოდა 1894 წელს. გვარი გაერთიანებულია ნამდვილი ანტილოპების ქვეოჯახში. ↑ Wilson, D.E.; Reeder, D.M., eds. (2005). "Dorcatragus". Mammal Species of the World: A Taxonomic and Geographic Reference (3rd ed.). Johns Hopkins University Press. ISBN 978-0-8018-8221-0. OCLC 62265494.
თინათინ გოგოლაშვილი

თინათინ შალვას ასული გოგოლაშვილი (დ. 23 მარტი, 1919, დაბა ხარაგაული, — 26 დეკემბერი, 2011, თბილისი) — ქართველი პიანისტი, საქართველოს სსრ დამსახურებული არტისტი (1961). 1938 წელს დაამთავრა თბილისის ვანო სარაჯიშვილის სახელობის სახელმწიფო კონსერვატორია (ანასტასია ვირსალაძის საფორტეპიანო კლასი). 1935 წლიდან იყო საქართველოს რადიოკომიტეტის, ხოლო 1938 წლიდან — საქართველოს სახელმწიფო ფილარმონიის სოლისტი. 1957 წლიდან იყო თბილისის კონსერვატორიის, 1991 წლიდან კი — ხელოვნების აკადემიის პედაგოგი. გამართული აქვს 100-ზე მეტი კონცერტი; ასევე ეწეოდა საგასტროლო მოღვაწეობას. გარდა მსოფლიო კლასიკოსებისა, გოგოლაშვილი იყო მრავალი ქართველი კომპოზიტორის (ანდრია ბალანჩივაძის, ალექსი მაჭავარიანის, არჩილ კერესელიძის, ალექსანდრე შავერზაშვილის და სხვ.) საფორტეპიანო ნაწარმოებთა პირველი შემსრულებელი. ენციკლოპედია „საქართველო“, ტ. 2, თბ., 2012. — გვ. 67. თინათინ გოგოლაშვილი — საქართველოს ბიოგრაფიული ლექსიკონი